CELEX: 62020TA0247
Language: el
Date: 2021-12-08 00:00:00
Title: Υπόθεση T-247/20: Απόφαση του Γενικού Δικαστηρίου της 8ης Δεκεμβρίου 2021 — JP κατά Επιτροπής [Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με τον γενικό διαγωνισμό EPSO/AD/363/18 για την πρόσληψη διοικητικών υπαλλήλων (AD 7) στον τομέα της φορολογίας – Περιορισμός της αιτήσεως προσβάσεως – Άρνηση προσβάσεως – Άρθρο 4, παράγραφος 3, του κανονισμού 1049/2001 – Εξαίρεση για λόγους προστασίας της διαδικασίας λήψης αποφάσεων – Άρθρο 6 του παραρτήματος III του ΚΥΚ – Απόρρητο των εργασιών της εξεταστικής επιτροπής – Μερική πρόσβαση – Εξωσυμβατική ευθύνη]

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/36
            
         
      Απόφαση του Γενικού Δικαστηρίου της 8ης Δεκεμβρίου 2021 — JP κατά Επιτροπής
      (Υπόθεση T-247/20) (1)
      
      (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με τον γενικό διαγωνισμό EPSO/AD/363/18 για την πρόσληψη διοικητικών υπαλλήλων (AD 7) στον τομέα της φορολογίας - Περιορισμός της αιτήσεως προσβάσεως - Άρνηση προσβάσεως - Άρθρο 4, παράγραφος 3, του κανονισμού 1049/2001 - Εξαίρεση για λόγους προστασίας της διαδικασίας λήψης αποφάσεων - Άρθρο 6 του παραρτήματος III του ΚΥΚ - Απόρρητο των εργασιών της εξεταστικής επιτροπής - Μερική πρόσβαση - Εξωσυμβατική ευθύνη)
      (2022/C 73/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: JP (εκπρόσωποι: S. Rodrigues και A. Champetier, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: C. Ehrbar και D. Milanowska)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση της αποφάσεως C(2020) 1195 τελικό της Επιτροπής, της 24ης Φεβρουαρίου 2020, σχετικά με επιβεβαιωτική αίτηση προσβάσεως σε έγγραφα δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43) και, αφετέρου, αίτημα βάσει του άρθρου 268 ΣΛΕΕ για την ικανοποίηση της ηθικής βλάβης την οποία υπέστη η προσφεύγουσα-ενάγουσα.
      
         Διατακτικό
      
      Το Γενικό Δικαστήριο αποφασίζει:
      
                  1.
               
               
                  Ακυρώνει την απόφαση C(2020) 1195 τελικό της Επιτροπής, της 24ης Φεβρουαρίου 2020, σχετικά με επιβεβαιωτική αίτηση προσβάσεως σε έγγραφα δυνάμει του κανονισμού (ΕΚ) 1049/2001, καθόσον αρνήθηκε στην JP την πρόσβαση στις ερωτήσεις των τμημάτων «Anchor» και των πεδίων «Possible questions» της αξιολόγησης των απαντήσεών της από τους εξεταστές κατά τη συνέντευξη επί του αντικειμένου (έγγραφο 1) και αρνήθηκε την πρόσβαση στις ερωτήσεις των πεδίων «Situation 1», «Situation 2» και «Situation 3» της αξιολόγησης των απαντήσεών της από τους εξεταστές κατά τη συνέντευξη γενικών ικανοτήτων (έγγραφο 2) του διαγωνισμού EPSO/AD/363/18.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Έκαστος διάδικος φέρει τα δικαστικά έξοδά του.
               
            
         (1)  EE C 222 της 6.7.2020.